रायपुर/दुर्ग। पत्नी ने सेक्सुअल रिलेशन बनाने से इंकार किया तो गुस्से में पति ने अपने दो माह के बेटे को जमीन में जिंदा दफना दिया। आरोपी पति की क्रूरता का आलम यह था कि जब पत्नी अपने बेटे का शव निकाल रही थी तब भी वो उसके साथ मारपीट कर रहा था । उसके बाद आरोपी फरार हो गया, पुलिस उसे तलाश रही है।
क्या है पूरा मामला
आरोपी राकेश गोंड पत्नी सीमा और दो माह के बेटे के साथ दुर्ग के बेलदार पारा में रहता है। आरोपी शराब का आदी है, जिसके चलते उसका पत्नी सीमा के साथ अक्सर विवाद होता है। रविवार देर रात भी वह शराब के नशे में घर पहुंचा। इस वजह से पति-पत्नी में विवाद हो गया। विवाद के बाद राकेश संबंध बनाने के लिए सीमा के पास गया। सीमा ने इनकार कर दिया जिसके बाद दोनों के बीच फिर झगड़ा हो गया। इसके बाद रात करीब डेढ़ बजे अपने दो माह के बेटे को लेकर राकेश घर से निकल गया, सुबह करीब चार बजे वह वापस लौटा तो बच्चा उसके साथ नहीं था।
शौचालय के गटर के पास दफनाया
राकेश वापस लौटा तो सीमा ने उससे बच्चे के बारे में पूछा इस पर उसने बताया कि उसने बच्चे को गटर में फेंक दिया है। आरोपी ने गटर के पास एक गड्ढे में बच्चे को फेंक उसे मिट्टी से पाट दिया था। सीमा को उसकी बात पर विश्वास नहीं हुआ और दोनों के बीच फिर लड़ाई शुरू हो गई। इसके बाद वह सीमा को लेकर घटनास्थल पर गया और वह जगह दिखाई जहां उसने बच्चे को दफनाया था। बच्चे का हाथ और टोपी मिट्टी से बाहर नजर आ रहे थे।
सीमा बच्चे को निकालने लगी तो आरोपी उसके साथ मारपीट करने लगा और उसे भी जान से मारने की धमकी देने लगा। वह डरकर मौके से भाग गई और आरोपी भी फरार हो गया। इसके बाद सीमा उड़िया बस्ती स्थित अपने मायके गई और अपने परिजनों को सारी बात बताई। परिजनों ने पुलिस को सूचना दी और उनके साथ वह बेलदार पारा वापस लौटी। दोपहर करीब तीन बजे बच्चे का शव बाहर निकाला जा सका।
नामकरण भी नहीं हुआ था बच्चे का
मृत बच्चा महज 58 दिन का था। अभी तक उसका नामकरण भी नहीं किया गया था। बताया जा रहा है कि कुछ दिनों पहले सीमा बच्चे को लेकर करीब 10 दिन के लिए मायके गई थी, इस वजह से भी राकेश उससे नाराज था।
पुलिस ने सीमा की रिपोर्ट पर बच्चे का शव बरामद किया है। मंगलवार को बच्चे के शव का पोस्टमॉर्टम किया जाएगा जिसके बाद मौत का कारण स्पष्ट होगा। आरोपी पिता राकेश गोंड फरार है, उसकी तलाश जारी है। : एन पी उपाध्याय, सीएसपी दुर्ग।
आगे की स्लाइड्स में देखें संबंधित photos
(सभी फोटो: अजीत भाटिया)
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva